12. ฐานะการเงินและผลการดำเนินงาน

  12.1 งบการเงิน

1.  สรุปรายงานการสอบบัญชี

ผู้สอบบัญชีของบริษัท สามารถ ไอ-โมบาย จำกัด (มหาชน) สำหรับปี 2550 คือนางสายฝน
อินทร์แก้ว ผู้สอบบัญชีรับอนุญาตเลขทะเบียน 4434 จากบริษัท สำนักงาน เอินส์ท แอนด์ ยัง จำกัด
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
โดยได้แสดงความเห็นไว้ในรายงานของผู้สอบบัญชีรับอนุญาต ที่เสนอต่อผู้ถือหุ้นของบริษัท
ว่างบการเงินของบริษัท แสดงฐานะการเงิน ณ วันที่ 31 ธันวาคม 2550 และ 2549
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท สามารถ
ไอ-โมบาย จำกัด (มหาชน) และบริษัทย่อย และเฉพาะของบริษัท สามารถ ไอ-โมบาย จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป
และโดยมิได้เป็นการแสดงความเห็นอย่างมีเงื่อนไขต่องบการเงินของบริษัท
ผู้สอบบัญชีได้ให้ข้อสังเกตต่องบการเงินโดยสรุปดังนี้

  ก) บริษัทมียอดหนี้ค้างชำระจากกิจการร่วมค้า ไทย-โมบาย จำนวนเงินทั้งสิ้น 1,116 ล้านบาท
  โดยยอดลูกหนี้ดังกล่าวมีหนี้ค้างชำระเกินกว่าหนึ่งปีจำนวนประมาณ 838 ล้านบาท
  ลูกหนี้ดังกล่าวเป็นลูกหนี้ค่าดำเนินงานบริหารช่องทางการจัดจำหน่าย บริการลูกค้าสัมพันธ์
  และจัดทำระบบจัดเก็บเงินในโครงการโทรศัพท์เคลื่อนที่ระบบ 1900 เมกกะเฮิร์ต ต่อมาเมื่อวันที่
  21 ธันวาคม 2550 บริษัทได้ยื่นฟ้องต่อศาลแพ่งเพื่อเรียกร้องบริษัทมหาชน 2 แห่ง
  ในฐานะผู้ร่วมทุนของกิจการร่วมค้า ไทย-โมบาย ให้ชำระหนี้ค้างชำระดังกล่าว
  เป็นจำนวนเงินประมาณ 1,116 ล้านบาท นอกจากนี้
  บริษัทได้เรียกค่าเสียหายและดอกเบี้ยจากการผิดสัญญารวมทั้งค่าอุปกรณ์ต่างๆ
  ที่เกี่ยวข้องกับการดำเนินงานบริหารช่องทางการจัดจำหน่าย บริการลูกค้าสัมพันธ์
  และจัดทำระบบจัดเก็บเงินในโครงการโทรศัพท์ เคลื่อนที่ระบบ 1900 เมกกะเฮิร์ต
  ซึ่งบริษัทได้แยกแสดงในงบดุลภายใต้หัวข้อสินทรัพย์ที่ไม่ได้ใช้ในการดำเนินงานอีกเป็นจำนวนเงินประมาณ
  1,533 ล้านบาท รวมเป็นจำนวนเงินทั้งสิ้น 2,649 ล้านบาท

จากการหยุดให้บริการแก่กิจการร่วมค้า ไทย-โมบาย
ทางผู้บริหารของบริษัทและที่ปรึกษากฎหมายมีความเห็นว่าการหยุดให้บริการดังกล่าวเป็นไปตามสิทธิอันชอบธรรมตามกฎหมายและเห็นว่าบริษัทจะไม่มีภาระหนี้สินหรือค่าเสียหายจากการหยุดให้บริการดังกล่าว
นอกจากนี้ที่ปรึกษากฎหมายของบริษัทมีความเห็นว่าการฟ้องร้องดำเนินคดีเพื่อบังคับชำระหนี้ดังกล่าวบริษัทมีโอกาสชนะคดีสูง

  ข) เมื่อวันที่ 1 มกราคม 2550
  บริษัทได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อยในงบการเงินเฉพาะกิจการจากวิธีส่วนได้เสียเป็นวิธีราคาทุน
  โดยบริษัทได้ปรับย้อนหลังงบการเงินเฉพาะกิจการ ณ วันที่ 31 ธันวาคม 2549
  และสำหรับปีสิ้นสุดวันเดียวกัน เพื่อสะท้อนถึงการเปลี่ยนแปลงนโยบายการบัญชีดังกล่าว

3)  บริษัทและบริษัทย่อยมีรายการธุรกิจที่สำคัญกับบริษัทใหญ่ บริษัทย่อยและบริษัทที่เกี่ยวข้องกัน
    ซึ่งส่วนใหญ่เกี่ยวเนื่องกับการซื้อขายสินค้า การบริการและการกู้ยืมเงิน
    รายการธุรกิจดังกล่าวเป็นไปตามเงื่อนไขและเกณฑ์ที่ตกลงร่วมกันระหว่างบริษัทและบริษัทเหล่านั้น

    1.  

    2.  ตารางสรุปงบการเงิน

บริษัท สามารถ ไอ-โมบาย จำกัด (มหาชน) และบริษัทย่อย

ตารางสรุปงบการเงิน

สำหรับปีสิ้นสุด วันที่ 31 ธันวาคม

  (หน่วย: ล้านบาท)

  ---------------------------------- ------------ ----------- -----------
  รายการ                             2548         2549        2550

  เงินสดและรายการเทียบเท่าเงินสด         302          249         452

  ลูกหนี้การค้า                          1,324        3,125       2,940

  สินค้าคงเหลือ                         1,222        2,022       1,253

  ที่ดิน อาคาร และอุปกรณ์สุทธิ              861          714         473

  สินทรัพย์รวม                          4,583        7,087       6,274

  เงินเบิกเกินบัญชี                       1,566        2,090       2,162
  และเงินกู้ยืมจากสถาบันการเงิน                                     

  เจ้าหนี้การค้า                         465          2,165       1,231

  หนี้สินรวม                            2,378        4,641       3,792

  ทุนจดทะเบียนและชำระแล้ว               430          430         430

  กำไรสะสม                           627          891         937

  ส่วนของผู้ถือหุ้นส่วนน้อย                  78           54          51

  ส่วนของผู้ถือหุ้น                        2,205        2,446       2,482

  รายได้จากการขายสินค้าและบริการ         12,614       24,347      15,227

  รายได้ค่าสนับสนุนการขาย                241          77          150

  รายได้รวม                           12,976       24,600      15,434

  ต้นทุนขาย                            11,283       22,600      13,459

  ค่าใช้จ่ายในการขายและบริหาร            1,238        1,353       1,483

  ดอกเบี้ยจ่าย                          71           108         133

  กำไร(ขาดทุน) สุทธิ                    376          488         321

  กำไร(ขาดทุน) ต่อหุ้น (บาท/หุ้น)          0.87         1.14        0.75

  เงินสดสุทธิได้มาจาก (ใช้ไปใน)           (142.13)     (100.50)    514.20
  กิจกรรมดำเนินงาน                                              

  เงินสดสุทธิใช้ไปในกิจกรรมลงทุน           (266.44)     (236.10)    (99.10)

  เงินสดสุทธิได้มาจากกิจกรรมจัดหาเงิน       277.83       283.98      (209.43)

  เงินสดและรายการเทียบเท่าเงินสดเพิ่มขึ้น    (130.73)     (52.62)     205.67
  (ลดลง) สุทธิ                                                  

  มูลค่าที่ตราไว้ต่อหุ้น (บาท/หุ้น)            1.00         1.00        1.00

  จำนวนหุ้นสามัญปลายงวด (ล้านหุ้น)         430.00       430.00      430.00

  จำนวนหุ้นถัวเฉลี่ยถ่วงน้ำหนัก (ล้านหุ้น)      430.00       430.00      430.00

  มูลค่าหุ้นตามบัญชี (บาท/หุ้น)              5.13         5.69        5.77

  เงินปันผลต่อหุ้น (บาท/หุ้น)               0.47         0.62        0.62
  ---------------------------------- ------------ ----------- -----------

12.1.3 ตารางแสดงอัตราส่วนทางการเงินที่สำคัญ

บริษัท สามารถ ไอ-โมบาย จำกัด (มหาชน) และบริษัทย่อย

ตารางแสดงอัตราส่วนทางการเงินที่สำคัญ

สำหรับปีสิ้นสุด วันที่ 31 ธันวาคม

+----------------------------------------+---------+---------+--------+
| อัตราส่วนทางการเงิน                       | 2548    | 2549    | 2550   |
+----------------------------------------+---------+---------+--------+
| อัตราส่วนสภาพคล่อง                        |         |         |        |
+----------------------------------------+---------+---------+--------+
| อัตราส่วนสภาพคล่อง (เท่า)                  | 1.47    | 1.31    | 1.44   |
+----------------------------------------+---------+---------+--------+
| อัตราส่วนสภาพคล่องหมุนเร็ว (เท่า) (1)        | 0.77    | 0.80    | 0.97   |
+----------------------------------------+---------+---------+--------+
| อัตราส่วนสภาพคล่องกระแสเงินสด (เท่า)        | -0.06   | -0.03   | 0.12   |
+----------------------------------------+---------+---------+--------+
| อัตราส่วนหมุนเวียนลูกหนี้การค้า (เท่า)          | 10.24   | 10.94   | 5.02   |
+----------------------------------------+---------+---------+--------+
| ระยะเวลาเก็บหนี้เฉลี่ย (วัน)                 | 36      | 33      | 72     |
+----------------------------------------+---------+---------+--------+
| อัตราส่วนหมุนเวียนสินค้าคงเหลือ (เท่า)         | 8.48    | 13.93   | 8.22   |
+----------------------------------------+---------+---------+--------+
| ระยะเวลาขายสินค้าเฉลี่ย (วัน)               | 43      | 26      | 44     |
+----------------------------------------+---------+---------+--------+
| อัตราส่วนหมุนเวียนเจ้าหนี้ (เท่า)              | 11.81   | 17.19   | 7.93   |
+----------------------------------------+---------+---------+--------+
| ระยะเวลาชำระหนี้ (วัน)                    | 31      | 21      | 46     |
+----------------------------------------+---------+---------+--------+
| วงจรเงินสด (วัน)                         | 48      | 38      | 70     |
+----------------------------------------+---------+---------+--------+
| อัตราส่วนแสดงความสามารถในการหากำไร       |         |         |        |
+----------------------------------------+---------+---------+--------+
| อัตรากำไรขั้นต้น (%) (2)                   | 12.23%  | 7.47%   | 12.47% |
+----------------------------------------+---------+---------+--------+
| อัตรากำไรจากการดำเนินงาน (%) (3)         | 2.98%   | 2.21%   | 2.23%  |
+----------------------------------------+---------+---------+--------+
| อัตรากำไรอื่น (%)                         | 0.93%   | 0.72%   | 0.38%  |
+----------------------------------------+---------+---------+--------+
| อัตราส่วนเงินสดต่อการทำกำไร (%)            | -37.08% | -18.65% | 1      |
|                                        |         |         | 50.26% |
+----------------------------------------+---------+---------+--------+
| อัตรากำไรสุทธิ (%)                        | 2.90%   | 1.98%   | 2.08%  |
+----------------------------------------+---------+---------+--------+
| อัตราผลตอบแทนผู้ถือหุ้น (%)                  | 17.81%  | 20.99%  | 13.03% |
+----------------------------------------+---------+---------+--------+
| อัตราส่วนแสดงประสิทธิภาพในการดำเนินงาน      |         |         |        |
+----------------------------------------+---------+---------+--------+
| อัตราส่วนผลตอบแทนจากสินทรัพย์ (%)           | 7.89%   | 8.36%   | 4.81%  |
+----------------------------------------+---------+---------+--------+
| อัตราส่วนผลตอบแทนจากสินทรัพย์ถาวร (%)       | 72.93%  | 94.46%  | 1      |
|                                        |         |         | 00.16% |
+----------------------------------------+---------+---------+--------+
| อัตราส่วนการหมุนเวียนของสินทรัพย์ (เท่า)       | 2.70    | 4.22    | 2.31   |
+----------------------------------------+---------+---------+--------+
| อัตราส่วนวิเคราะห์นโยบายทางการเงิน          |         |         |        |
+----------------------------------------+---------+---------+--------+
| อัตราส่วนหนี้สินต่อส่วนผู้ถือหุ้น (เท่า)            | 1.08    | 1.90    | 1.53   |
+----------------------------------------+---------+---------+--------+
| อัตราส่วนความสามารถชำระดอกเบี้ย (เท่า) (4)  | 6.36    | 5.99    | 3.57   |
+----------------------------------------+---------+---------+--------+
| อัตราส่วนความสามารถชำระภาระผูกพัน (เท่า)    | 0.52    | 1.15    | 1.25   |
| (4)                                    |         |         |        |
+----------------------------------------+---------+---------+--------+
| อัตราการจ่ายเงินปันผล (%)                  | 53.77%  | 54.62%  | 83.02% |
+----------------------------------------+---------+---------+--------+

หมายเหตุ (1) รวมเงินฝากธนาคารที่มีภาระค้ำประกัน

(2) รายได้ในการคำนวณกำไรขั้นต้นรวมรายได้จากค่าสนับสนุนการขาย

(3) กำไรจากการดำเนินงานหมายถึงกำไรก่อนภาษี และส่วนของผู้ถือหุ้นส่วนน้อย

(4) ใช้กำไรก่อนดอกเบี้ยจ่ายและภาษีเงินได้ แทนกระแสเงินสดจากการดำเนินงาน

คำอธิบายและการวิเคราะห์ฐานะการเงินและผลการดำเนินงานของฝ่ายจัดการปี 2550

1.  ภาพรวมของการดำเนินงาน

ในปี 2550 บริษัทและบริษัทย่อยมีรายได้รวม 15,434 ล้านบาทลดลงจากปี 2549 จำนวน 9,166
ล้านบาทหรือลดลงร้อยละ 37.3
รายได้ที่ลดลงส่วนใหญ่เป็นผลมาจากการลดลงของรายได้จากสายธุรกิจโทรศัพท์เคลื่อนที่และสายธุรกิจต่างประเทศที่บริษัทมุ่งเน้นจำหน่ายโทรศัพท์เคลื่อนที่
i-mobile ซึ่งเป็นผลิตภัณฑ์ของบริษัท ในปริมาณที่มากขึ้นกว่าปีที่ผ่านมา
เนื่องจากมีอัตรากำไรขั้นต้นสูงกว่าการจำหน่ายโทรศัพท์เคลื่อนที่ยี่ห้ออื่นโดยยอดการจัดจำหน่ายโทรศัพท์เคลื่อนที่
i-mobile ทั้งในประเทศและต่างประเทศเติบโตกว่าปีที่ผ่านมา ซึ่งในปี 2550
มียอดจัดจำหน่ายทั้งสิ้น 3.02 ล้านเครื่อง รวมถึงการหยุดรับรู้รายได้จากโครงการไทย-โมบาย
อย่างไรก็ตามกำไรขั้นต้นจากการดำเนินงานเพิ่มขึ้น 93 ล้านบาท หรือเพิ่มขึ้นร้อยละ 5.2
สำหรับอัตรากำไรขั้นต้นเพิ่มขึ้นจากร้อยละ 7.5 เป็นร้อยละ 12.5 โดยเพิ่มขึ้นจากทุกสายธุรกิจ

บริษัทและบริษัทย่อยมีกำไรสุทธิรวม 321 ล้านบาทลดลงจากปี 2549 จำนวน 167
ล้านบาทหรือลดลงร้อยละ 34.2 สาเหตุหลักมาจากการหยุดให้บริการแก่กิจการร่วมค้า ไทย-โมบาย
จึงไม่มีการบันทึกรายได้จากการให้บริการดังกล่าว แต่ยังมีการบันทึกค่าเสื่อมราคา
ค่าใช้จ่ายในการดำเนินการอื่น ๆ และค่าเสียหายที่เกิดขึ้นกับบริษัท รวมเป็นเงินประมาณ124
ล้านบาท ซึ่งถ้าบริษัทยังคงดำเนินธุรกิจตามปกติ จะทำให้บริษัทมีกำไรสูงขึ้น
อย่างไรก็ตามอัตรากำไรสุทธิต่อรายได้รวมเพิ่มขึ้นจากร้อยละ 2.0 เป็นร้อยละ 2.1 ในปี 2550

2.  ผลการดำเนินงานของบริษัท และบริษัทย่อย

รายได้จากการขายและบริการ และกำไรขั้นต้น (หน่วย : ล้านบาท)

  --------------------------------------- -------------- ---------- --------- ------- ----------- --------- ---------- ----------
                                          โทรศัพท์เคลื่อนที่              มัลติมีเดีย           ต่างประเทศ             รวม        

                                          2550           2549       2550      2549    2550        2549      2550       2549

  รายได้จากการขายและบริการ                  12,438         18,699     662       507     2,127       5,141     15,227     24,347

  รายได้จากค่าสนับสนุนการขาย                  149            77         -         -       -           -         149        77

  ต้นทุนขาย                                 (11,044)       (17,121)   (426)     (404)   (1,989)     (5,075)   (13,459)   (22,600)

  กำไรขั้นต้น                                1,543          1,655      236       103     138         66        1,917      1,824

  ค่าใช้จ่ายในการขายและบริหาร                                                                                   (1,483)    (1,353)

  ขาดทุนจากการเปลี่ยนแปลงมุลค่าเงินลงทุนชั่วคราว                                                                     (17)       -

  รายได้อื่น                                                                                                   58         176

  ดอกเบี้ยจ่าย                                                                                                 (133)      (108)

  ภาษีเงินได้นิติบุคคล                                                                                            (39)       (50)

  กำไรส่วนของผู้ถือหุ้นส่วนน้อย                                                                                     18         (1)

  กำไรสุทธิ                                                                                                   321        488

                                                                                                                       
  --------------------------------------- -------------- ---------- --------- ------- ----------- --------- ---------- ----------

สายธุรกิจโทรศัพท์เคลื่อนที่

บริษัทและบริษัทย่อยมีรายได้จากการขายและบริการรวมรายได้ค่าสนับสนุนการขายจากสายธุรกิจโทรศัพท์เคลื่อนที่จำนวน
12,587 ล้านบาท ลดลงจากปี 2549 จำนวน 6,189 ล้านบาท หรือลดลงร้อยละ 33.0
โดยมีกำไรขั้นต้นจำนวน 1,543 ล้านบาท ลดลงจากปี 2549 จำนวน 112
ล้านบาทหรือลดลงร้อยละ 6.8 อย่างไรก็ตามอัตรากำไรขั้นต้นเพิ่มขึ้นจากอัตราร้อยละ 8.8 เป็น
12.3 ในปี 2550 การเปลี่ยนแปลงดังกล่าวมีสาเหตุหลักจาก

1. การลดลงของรายได้จากการจัดจำหน่ายโทรศัพท์เคลื่อนที่ยี่ห้ออื่นในตลาดต่างประเทศ
โดยบริษัทมุ่งเน้นจำหน่ายโทรศัพท์เคลื่อนที่ i-mobile ซึ่งเป็นผลิตภัณฑ์ของบริษัท
ในปริมาณที่มากขึ้นกว่าปีที่ผ่านมา เนื่องจากมีอัตรากำไรสูงกว่าโทรศัพท์เคลื่อนที่ยี่ห้ออื่น
ส่งผลให้บริษัทมีกำไรขั้นต้นเพิ่มขึ้น

2. การหยุดรับรู้รายได้จากโครงการไทย-โมบาย อันเป็นผลมาจากการหยุดให้บริการลูกค้าสัมพันธ์
และบริการจัดทำระบบจัดเก็บเงินแก่กิจการร่วมค้าไทย-โมบาย
ส่งผลให้รายได้และกำไรขั้นต้นลดลงจากปีที่ผ่านมาจำนวน 204 ล้านบาท และ 116
ล้านบาทตามลำดับ ซึ่งถ้าบริษัทยังคงดำเนินธุรกิจตามปกติจะทำให้บริษัทมีกำไรขั้นต้นสูงขึ้น

สายธุรกิจมัลติมีเดีย

ในปี 2550 บริษัทและบริษัทย่อยมีรายได้จากสายธุรกิจมัลติมีเดียจำนวน 662 ล้านบาท เพิ่มขึ้นจากปี
2549 จำนวน 155 ล้านบาทหรือเพิ่มขึ้นร้อยละ 30.6
ซึ่งเป็นผลมาจากการเพิ่มขึ้นของจำนวนการใช้บริการของลูกค้าในทุกบริการ โดยในปี 2550
บริษัทได้เพิ่มช่องทางการให้บริการข้อมูล ข่าวสาร และสาระความบันเทิงผ่านโทรศัพท์เคลื่อนที่
i-mobile ในนาม i-Link ซึ่งทำให้ผู้ใช้โทรศัพท์เคลื่อนที่ i-mobile
มีความสะดวกในการเข้าถึงข้อมูล ข่าวสารต่างๆ ได้ง่ายขึ้น ซึ่งปัจจุบันมีผู้ใช้โทรศัพท์เคลื่อนที่
i-mobile กว่า 5.5 ล้านเครื่อง

บริษัทมีกำไรขั้นต้นจากสายธุรกิจมัลติมีเดียในปี 2550 จำนวน 236 ล้านบาท เพิ่มขึ้นจากปี 2549
จำนวน 133 ล้านบาท หรือเพิ่มขึ้นร้อยละ 129.0 โดยอัตรากำไรขั้นต้นเพิ่มขึ้นจากอัตราร้อยละ
20.3 เป็นร้อยละ 35.6 ในปี 2550 เนื่องจากบริษัทมีการประหยัดเชิงขนาด (Economy of
Scale) อันเป็นผลมาจากต้นทุนบางส่วนเป็นต้นทุนคงที่บริษัทจึงมีต้นทุนต่อหน่วยลดลง
จากรายได้ที่เพิ่มขึ้น
อีกทั้งมีสัดส่วนรายได้จากการให้บริการข้อมูลข่าวสารและสาระบันเทิงที่บริษัทผลิตเองเพิ่มมากขึ้น

สายธุรกิจต่างประเทศ

บริษัทและบริษัทย่อยมีรายได้จากสายธุรกิจต่างประเทศ 2,127 ล้านบาทลดลงจากปี 2549 จำนวน
3,014 ล้านบาทหรือลดลงร้อยละ 58.6
เป็นผลมาจากการลดลงของรายได้จากการจำหน่ายโทรศัพท์เคลื่อนที่ยี่ห้ออื่น เนื่องจากบริษัท
มุ่งเน้นจำหน่ายโทรศัพท์เคลื่อนที่ i-mobile ซึ่งเป็นผลิตภัณฑ์ของบริษัท
ในปริมาณที่มากขึ้นกว่าปีที่ผ่านมา ซึ่งนอกจากการจัดตั้งบริษัทย่อยในประเทศมาเลเซีย อินโดนีเซีย
ฮ่องกงและสำนักงานตัวแทนในประเทศเวียดนามแล้ว ในปี 2550
บริษัทได้ขยายการลงทุนโดยได้ร่วมลงทุนจัดตั้งบริษัทย่อยในประเทศมาเลเซีย
เพื่อเพิ่มช่องทางการจัดจำหน่ายโดยสร้างเครือข่ายตัวแทนจำหน่ายและร้านค้าปลีก
รวมถึงประสบความสำเร็จจากการขยายตลาดไปยังประเทศอินเดีย ส่งผลให้มีกำไรขั้นต้น 138
ล้านบาท เพิ่มขึ้นจากปี 2549 จำนวน 72 ล้านบาทหรือเพิ่มขึ้นร้อยละ 109.3
โดยมีอัตรากำไรขั้นต้นเพิ่มขึ้นจากร้อยละ 1.3 เป็นร้อยละ 6.5 ในปี 2550

รายได้อื่น

บริษัทและบริษัทย่อยมีรายได้อื่นรวม 58 ล้านบาทคิดเป็นร้อยละ 0.4 ของรายได้รวม ลดลงจากปี
2549 จำนวน 118 ล้านบาท หรือลดลงร้อยละ 67.1 ส่วนใหญ่ลดลงจากกำไรจากอัตราแลกเปลี่ยน
และกำไรจากการเปลี่ยนแปลงมูลค่าและการจำหน่ายเงินลงทุนชั่วคราว

ค่าใช้จ่ายในการขายและบริหาร

บริษัทและบริษัทย่อยมีค่าใช้จ่ายในการขายและบริหาร 1,483 ล้านบาท เพิ่มขึ้นจากปี 2549 จำนวน
130 ล้านบาทหรือเพิ่มขึ้นร้อยละ 9.6
สัดส่วนค่าใช้จ่ายในการขายและบริหารเทียบกับรายได้รวมเพิ่มขึ้นจากร้อยละ 5.5 เป็นร้อยละ 9.6
ในปี 2550
ค่าใช้จ่ายในการขายและบริหารส่วนใหญ่เพิ่มขึ้นจากค่าใช้จ่ายในการส่งเสริมการขายของสายธุรกิจโทรศัพท์เคลื่อนที่
และค่าใช้จ่ายในการดำเนินงานของสายธุรกิจต่างประเทศ

ดอกเบี้ยจ่าย

บริษัทและบริษัทย่อยมีดอกเบี้ยจ่ายรวม 133 ล้านบาทเพิ่มขึ้นจากปี 2549 จำนวน 25
ล้านบาทหรือเพิ่มขึ้นร้อยละ 23.4 เพื่อรองรับการขยายตัวของธุรกิจในต่างประเทศ
และเป็นผลมาจากหนี้ค้างชำระของกิจการร่วมค้าไทย-โมบาย
ทำให้เงินสดสุทธิจากกิจกรรมดำเนินงานต่ำกว่าที่ควรจะเป็น
ทั้งนี้โดยมีสัดส่วนดอกเบี้ยจ่ายเมื่อเทียบกับรายได้รวมเพิ่มขึ้นจากร้อยละ 0.4 เป็นร้อยละ 0.9 ในปี
2550

ภาษีเงินได้นิติบุคคล

บริษัทและบริษัทย่อยมีภาษีเงินได้นิติบุคคลจำนวน 39 ล้านบาทลดลงจากปี 2549 จำนวน 11
ล้านบาทจากกำไรสุทธิที่ลดลง

3.  ฐานะทางการเงิน

สินทรัพย์

ณ วันที่ 31 ธันวาคม 2550 บริษัทและบริษัทย่อยมีสินทรัพย์รวม 6,274 ล้านบาทลดลงจากสิ้นปี 2549 จำนวน 813 ล้านบาทหรือลดลงร้อยละ 11.5 ส่วนใหญ่ลดลงจากสินค้าคงเหลือของสายธุรกิจโทรศัพท์เคลื่อนที่และสายธุรกิจต่างประเทศ และลูกหนี้การค้าของสายธุรกิจโทรศัพท์เคลื่อนที่

สินทรัพย์รวมประกอบด้วยสินทรัพย์หมุนเวียน 5,453 ล้านบาทและสินทรัพย์ไม่หมุนเวียน 821 ล้านบาทคิดเป็นร้อยละ 86.9 และ 13.1 ของสินทรัพย์รวมตามลำดับ สินทรัพย์หมุนเวียนส่วนใหญ่อยู่ในรูปของลูกหนี้การค้าและสินค้าคงเหลือคิดเป็นร้อยละ 46.9 และ 20.0 ของสินทรัพย์รวมตามลำดับ สำหรับสินทรัพย์ไม่หมุนเวียนส่วนใหญ่อยู่ในรูปของอุปกรณ์คิดเป็นร้อยละ 7.5 ของสินทรัพย์รวม

ลูกหนี้การค้า

ลูกหนี้การค้าของบริษัทและบริษัทย่อย ณ วันที่ 31 ธันวาคม 2549 และ 2550 มีดังนี้

(หน่วย : ล้านบาท)

+---------------------------+----------+--------+-----------+--------+
| รายการ                    | 2549     | %      | 2550      | %      |
+---------------------------+----------+--------+-----------+--------+
| ลูกหนี้การค้า                 | 1,668    | 23.5   | 826       | 13.2   |
|                           |          |        |           |        |
| ยังไม่ถึงกำหนดชำระ           | 728      | 10.3   | 763       | 12.2   |
|                           |          |        |           |        |
| ค้างชำระ                   | 131      | 1.8    | 191       | 3.0    |
|                           |          |        |           |        |
| -   ไม่เกิน 3 เดือน          | 219      | 3.1    | 357       | 5.7    |
|                           |          |        |           |        |
| -   3-6 เดือน              | 439      | 6.2    | 863       | 13.7   |
|                           |          |        |           |        |
| -   6-12 เดือน             |          |        |           |        |
|                           |          |        |           |        |
| -   มากกว่า12 เดือน         |          |        |           |        |
+---------------------------+----------+--------+-----------+--------+
| ลูกหนี้การค้ารวม              | 3,185    | 44.9   | 3,000     | 47.8   |
|                           |          |        |           |        |
| หัก: ค่าเผื่อหนี้สงสัยจะสูญ       | (60)     | (0.8)  | (60)      | (0.9)  |
+---------------------------+----------+--------+-----------+--------+
| ลูกหนี้การค้าสุทธิ              | 3,125    | 44.1   | 2,940     | 46.9   |
+---------------------------+----------+--------+-----------+--------+
| สินทรัพย์รวม                 | 7,087    | 100.0  | 6,274     | 100.0  |
+---------------------------+----------+--------+-----------+--------+

ณ วันที่ 31 ธันวาคม 2550 บริษัทและบริษัทย่อยมีลูกหนี้การค้าสุทธิ 2,940 ล้านบาทลดลงจากสิ้นปี 2549 จำนวน 185 ล้านบาทหรือลดลงร้อยละ 5.9 เป็นผลมาจากการลดลงของรายได้ โดยมีระยะเวลาการเก็บหนี้เฉลี่ยเพิ่มขึ้นจาก 33 วันเป็น 72 วันในปี 2550 เนื่องจากกิจการร่วมค้าไทย-โมบายมีระยะเวลาการเรียกเก็บหนี้นานกว่าระยะเวลาการเรียกเก็บหนี้ปกติ โดย ณ. วันที่ 31 ธันวาคม 2550 บริษัทมีหนี้ค้างชำระจากกิจการร่วมค้าไทย-โมบาย จำนวน 1,116 ล้านบาท โดยยอดลูกหนี้ดังกล่าวมีหนี้ค้างชำระเกินกว่า 1 ปี จำนวน 838 ล้านบาท และเมื่อวันที่ 21 ธันวาคม 2550 บริษัทได้ยื่นฟ้องต่อศาลแพ่งเพื่อเรียกร้องให้ผู้ร่วมทุนของกิจการร่วมค้าไทย-โมบายชำระหนี้ที่ค้างชำระ รวมทั้งค่าเสียหายและดอกเบี้ยจากการผิดสัญญา

บริษัทมีนโยบายที่จะตั้งค่าเผื่อหนี้สงสัยจะสูญจากลูกหนี้การค้า
โดยประมาณจากจำนวนหนี้ที่อาจเรียกเก็บเงินจากลูกหนี้ไม่ได้
ซึ่งอาศัยประสบการณ์ในการเก็บเงินในอดีต การวิเคราะห์อายุลูกหนี้
และพิจารณาสถานะปัจจุบันของลูกหนี้คงค้าง ณ วันที่ในงบดุล

สินค้าคงเหลือ

สินค้าคงเหลือ ของบริษัทและบริษัทย่อย ณ วันที่ 31 ธันวาคม 2549 และ 2550 มีดังนี้

  (หน่วย : ล้านบาท)

+----------------------------------------+-------------+--------------+
| ประเภท                                 | 2549        | 2550         |
+----------------------------------------+-------------+--------------+
| โทรศัพท์เคลื่อนที่ อุปกรณ์เสริมและวัสดุสิ้นเปลือง    | 2,099       | 1,299        |
|                                        |             |              |
| สินค้าระหว่างทาง                          | 48          | 37           |
+----------------------------------------+-------------+--------------+
| รวม                                    | 2,147       | 1,336        |
|                                        |             |              |
| หัก: ค่าเผื่อสินค้าเสื่อมสภาพ                  | (125)       | (83)         |
+----------------------------------------+-------------+--------------+
| สินค้าคงเหลือสุทธิ                          | 2,022       | 1,253        |
+----------------------------------------+-------------+--------------+

ณ วันที่ 31 ธันวาคม 2550 บริษัทและบริษัทย่อยมีสินค้าคงเหลือสุทธิ 1,253 ล้านบาทลดลงจากสิ้นปี
2549 จำนวน 769 ล้านบาทหรือลดลงร้อยละ 38.1
โดยลดลงจากสายธุรกิจโทรศัพท์เคลื่อนที่และสายธุรกิจต่างประเทศ
ระยะเวลาขายสินค้าเฉลี่ยเพิ่มขึ้นจาก 26 วันเป็น 44 วันในปี 2550
ซึ่งจำนวนวันดังกล่าวยังอยู่ในเกณฑ์ปกติของธุรกิจจำหน่ายโทรศัพท์เคลื่อนที่

สำหรับการตั้งค่าเผื่อสินค้าเสื่อมสภาพ ล้าสมัย และเคลื่อนไหวช้าเป็นไปตามนโยบายของบริษัท
ซึ่งไม่มีการเปลี่ยนแปลงอย่างมีนัยสำคัญเมื่อเทียบกับปี 2549

สินทรัพย์หมุนเวียนอื่น

ณ วันที่ 31 ธันวาคม 2550 บริษัทและบริษัทย่อยมีสินทรัพย์หมุนเวียนอื่นจำนวน 616
ล้านบาทเพิ่มขึ้นจากสิ้นปี 2549 จำนวน 129 ล้านบาทหรือเพิ่มขึ้นร้อยละ 26.4
ส่วนใหญ่เพิ่มขึ้นจากค่าส่งเสริมการขายค้างรับและภาษีซื้อรอเรียกคืน

สินทรัพย์ไม่หมุนเวียน

ณ วันที่ 31 ธันวาคม 2550 บริษัทและบริษัทย่อยมีสินทรัพย์ไม่หมุนเวียนจำนวน 821
ล้านบาทลดลงจากสิ้นปี 2549 จำนวน 197 ล้านบาทหรือลดลงร้อยละ 19.4
ส่วนใหญ่ลดลงจากอุปกรณ์ เงินฝากธนาคารที่มีภาระค้ำประกัน ค่าบริการจ่ายล่วงหน้า
และสินทรัพย์ไม่มีตัวตนในรูปค่าลิขสิทธิ์

ในปี 2550 บริษัทมีสินทรัพย์ที่ไม่ได้ใช้ในการดำเนินงาน จำนวน 143 ล้านบาท
ซึ่งเป็นอุปกรณ์ภายใต้ระบบจัดเก็บเงินโครงการโทรศัพท์เคลื่อนที่ระบบ 1900 เมกกะเฮิร์ต
ซึ่งกิจการร่วมค้าไทย-โมบายได้ยกเลิกสัญญาเมื่อวันที่ 19 ธันวาคม 2550
อย่างไรก็ตามผู้บริหารของบริษัทเชื่อว่ามูลค่าที่คาดว่าจะได้รับคืนจากการฟ้องร้องค่าเสียหายต่อกิจการร่วมค้า
ไทย-โมบาย จะมีมูลค่าไม่ต่ำกว่าราคาตามบัญชีของสินทรัพย์ดังกล่าว
ซึ่งการตั้งเป็นสินทรัพย์ที่ไม่ได้ใช้งาน
ส่งผลให้บริษัทไม่มีภาระการคิดค่าเสื่อมราคาจากสินทรัพย์ดังกล่าว

3.  สภาพคล่อง

บริษัทและบริษัทย่อยมีเงินสดและรายการเทียบเท่าเงินสด ณ วันที่ 31 ธันวาคม 2550 จำนวน 452 ล้านบาทเพิ่มขึ้นจากปี 2549 จำนวน 203 ล้านบาทหรือเพิ่มขึ้นร้อยละ 81.5 โดยมีรายละเอียดของแหล่งที่มาและใช้ไปของเงินสดดังนี้

 - เงินสดสุทธิจากกิจกรรมดำเนินงาน 514 ล้านบาท ส่วนใหญ่เกิดจากการลดลงของสินค้าคงเหลือและลูกหนี้การค้า 

 - เงินสดสุทธิใช้ไปในกิจกรรมลงทุน 99 ล้านบาท ส่วนใหญ่ใช้ไปเพื่อชำระค่าอุปกรณ์ของสายธุรกิจโทรศัพท์เคลื่อนที่และสายธุรกิจต่างประเทศ 

  - เงินสดสุทธิใช้ไปในกิจกรรมจัดหาเงิน 209 ล้านบาท
  ส่วนใหญ่ใช้ไปเพื่อจ่ายเงินปันผลระหว่างปีจำนวน 275 ล้านบาท
  และการลดลงของเจ้าหนี้ทรัสต์รีซีท

อัตราส่วนสภาพคล่องของบริษัทฯและบริษัทย่อยเพิ่มขึ้นจาก 1.31 เท่าเป็น 1.44 เท่าในปี 2550 อัตราส่วนสภาพคล่องหมุนเร็วเพิ่มขึ้นจาก 0.80 เท่าเป็น 0.97 เท่าในปี 2550 

4.  แหล่งที่มาของเงินทุน

ณ วันที่ 31 ธันวาคม 2550 บริษัทและบริษัทย่อยมีส่วนของผู้ถือหุ้นรวม 2,482
ล้านบาทเพิ่มขึ้นจากสิ้นปี 2549 จำนวน 36 ล้านบาทหรือเพิ่มขึ้นร้อยละ 1.4
ส่วนใหญ่เพิ่มขึ้นจากกำไรสุทธิสำหรับปี 2550 จำนวน 321
ล้านบาทและมีการจ่ายเงินปันผลระหว่างปีจำนวน 275 ล้านบาท

หนี้สินรวมของบริษัทและบริษัทย่อย ณ วันที่ 31 ธันวาคม 2550 เท่ากับ 3,792
ล้านบาทลดลงจากสิ้นปี 2549 จำนวน 849 ล้านบาทหรือลดลงร้อยละ 18.3
ส่วนใหญ่ลดลงจากเจ้าหนี้การค้า และเจ้าหนี้ทรัสต์รีซีท
ส่งผลให้อัตราส่วนหนี้สินต่อส่วนของผู้ถือหุ้นลดลงจาก 1.90 เท่าเป็น 1.53 เท่าในปี 2550

หนี้สินรวมประกอบด้วยหนี้สินหมุนเวียน 3,787 ล้านบาทและหนี้สินไม่หมุนเวียน 5
ล้านบาทคิดเป็นร้อยละ 60.4 และ 0.1 ของสินทรัพย์รวมตามลำดับ
โดยหนี้สินหมุนเวียนส่วนใหญ่อยู่ในรูปของเจ้าหนี้ทรัสต์รีซีท และเจ้าหนี้การค้า คิดเป็นร้อยละ 24.8
และ 19.6 ของสินทรัพย์รวมตามลำดับ